|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ Π.& Δ. ΕΚΠ/ΣΗΣ ΚΕKEΝΤΡΙΚΗΣ ΜΑΚΕΔΟΝΙΑΣ**Δ/ΝΣΗ Π.Ε. ANAT. ΘΕΣ/ΝΙΚΗΣ****25ο ΔΗΜΟΤΙΚΟ ΣΧΟΛΕΙΟ ΘΕΣ/ΝΙΚΗΣ**-----------------------------Πληροφορίες :Γιαννούση ΚαλλιόπηΔιεύθυνση : Τέρμα ΑδαμίδηΤ.Κ. : 54351Τηλέφωνο : 2310 912197, 2310 912722FAX : 2310 912197Mail: mail@25dim-thess.thess.sch.gr |  | Θεσσαλονίκη 3-02-2020Αρ. Πρωτ.: 25Προς : τη Διεύθυνση Π.Ε. Αν. ΘεσσαλονίκηςΚΟΙΝ: Τουριστικά Πρακτορεία |

**Θέμα: «Πρόσκληση εκδήλωσης ενδιαφέροντος για την τριήμερη εκπαιδευτική επίσκεψη της Στ΄ τάξης του σχολείου μας στην Αθήνα για επίσκεψη στη Βουλή των Ελλήνων.**

Η Διευθύντρια του **25ου** **Δ.Σ. Θεσσαλονίκης**  ζητά εκδήλωση ενδιαφέροντος από τα τουριστικά γραφεία για τη διοργάνωση της τριήμερης εκδρομής της Στ΄ τάξης του σχολείου μας στην Αθήνα στο πλαίσιο της επίσκεψης στη Βουλή των Ελλήνων.

**Συγκεκριμένα:**

* Η εκδρομή θα πραγματοποιηθεί στις **28, 29 και 30 Mαΐου 2020**.
* Το πρόγραμμα της εκδρομής θα περιλαμβάνει: Αναχώρηση στις **28-5-2020** και ώρα **6:00** **π.μ.** από το χώρο του σχολείου με λεωφορείο, με προορισμό την Αθήνα και επιστροφή στο σχολείο στις **30-5-2020** στις **22:00μ.μ**. από την ίδια αντίστροφη διαδρομή.
* Ο αναμενόμενος **αριθμός** **μαθητών και γονέων** που θα συμμετάσχουν στην εκδρομή είναι**: 50**
* Οι **συνοδοί εκπαιδευτικοί** είναι **3**. (1 αρχηγός εκδρομής και 2 συνοδοί)**.**

**Η προσφορά θα πρέπει να περιέχει απαραιτήτως και να εξασφαλίζει τα παρακάτω:**

* Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά).
* Υποχρεωτική **Ασφάλιση** (αστικής – επαγγελματικής) Ευθύνης Διοργανωτή, όπως ορίζει η κείμενη νομοθεσία, καθώς **και** πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου.
* Διασφάλιση ότι το **λεωφορείo** με τo οποίo θα πραγματοποιηθεί η εκδρομή πληροί τις απαιτούμενες από το νόμο **προδιαγραφές για τη μεταφορά μαθητών,** είναι άριστης κατάστασης , σύγχρονο με τις αναγκαίες ανέσεις και θα είναι διαθέσιμο όλο το 24ωρο.
* Επισκέψεις: Στη Βουλή των Ελλήνων (προγραμματισμένη για τις 28/5/2020 στις 18:00μ.μ.) στον Αρχαιολογικό χώρο της Ακρόπολης και στο Νέο Μουσείο Ακρόπολης, επίσκεψη στο Εθνικό Αρχαιολογικό Μουσείο, στο Εθνικό-Ιστορικό Μουσείο(Παλιά Βουλή), Πλάκα, Μοναστηράκι, Μουσείο Σχολικής Ζωής, Κέντρο Πολιτισμού Ίδρυμα Σταύρος Νιάρχος, Αττικό Πάρκο .
* Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Αναλυτικά το πρόγραμμα των μετακινήσεων και ξεναγήσεων για κάθε ημέρα.
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας δεν θα έχει καμία επιβάρυνση το σχολείο.
* **Όνομα και κατηγορία** καταλύματος με ημιδιατροφή, αριθμό δωματίων και κλινών, τις παρεχόμενες υπηρεσίες.
* Υπεύθυνη δήλωση ότι το ξενοδοχείο διαθέτει **νόμιμη άδεια λειτουργίας** και ότι πληρούνται οι όροι ασφάλειας και υγιεινής.
* Κατηγορία καταλύματος-περιοχή: Ξενοδοχείο **4 αστέρων** και άνω, στο **κέντρο** της Αθήνας εκτός περιοχών Ομόνοιας, πλατείας Καραϊσκάκη, Σταθμό Λαρίσης και κακόφημων περιοχών.
* Υπηρεσίες καταλύματος:

α) **Δίκλινα** και **τρίκλινα** δωμάτια για τους μαθητές και τους γονείς τους και **μονόκλινα** δωμάτια για τους συνοδούς εκπαιδευτικούς.

β) **Ημιδιατροφή ή μόνο πρωινό.**

* **Λοιπές Υπηρεσίες:**

 Πρόσθετες υπηρεσίες :

 **Ξεναγοί για όλους τους ιστορικούς και αρχαιολογικούς χώρους καθώς και συνοδός από το πρακτορείο σε όλη τη διάρκεια του ταξιδιού.**

* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή χωριστά.
* Να δοθούν αποδείξεις στον κάθε γονέα χωριστά.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το Σχολείο θα πρέπει να είναι το 2λάσιο του συμφωνηθέντος ποσού).

Όλες οι προσφορές θα πρέπει να κατατεθούν σφραγισμένες σε κλειστούς φακέλους και με την ένδειξη: «Προσφορά για την εκπαιδευτική επίσκεψη στη Βουλή των Ελλήνων» μέχρι και την **Παρασκευή 7 Φεβρουαρίου 2020** και ώρα **12:00 το μεσημέρι.** στο γραφείο της Δ/νσης του 25ου Δ. Σ. Θεσσαλονίκης. Οι εκπρόθεσμες προσφορές δε θα ληφθούν υπόψη.

Η επιλογή θα γίνει από 5μελή επιτροπή αξιολόγησης προσφορών στην οποία θα συμμετέχουν: η Διευθύντρια του σχολείου, η Υποδιευθύντρια, ένας εκπρόσωπος του Συλλόγου Γονέων και 2 (δυο) εκπαιδευτικοί του σχολείου.

Προσοχή, **ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατό αναλυτική περιγραφή των μέσων και η ποιοτικότερη παροχή υπηρεσιών (όπως ζητούνται από την προκήρυξη), καθώς και η εμπειρία των τουριστικών γραφείων σε πολυήμερες σχολικές εκδρομές.

 ΣΗΜΕΙΩΣΗ: Το σχολείο διατηρεί το δικαίωμα ακύρωσης της εκδρομής 2 μήνες πριν την ορισμένη ημερομηνία για λόγους πολλαπλών ακυρώσεων συμμετοχών ή οποιαδήποτε επόμενη στιγμή εφόσον υπάρχουν σοβαροί λόγοι εξαιτίας των οποίων καθίσταται αδύνατη η πραγματοποίησή της.

 Το 10% του ποσού θα αποπληρωθεί μετά το πέρας της εκδρομής και αφού ικανοποιηθούν όλες οι απαιτήσεις της προκήρυξης. Σε διαφορετική περίπτωση δε θα αποδοθεί στον ανάδοχο.

 Η ΔΙΕΥΘΥΝΤΡΙΑ

 Καλλιόπη Γιαννούση